Hec nobis dedit Hugo de Besa veniens ad conversionem in domo nostra in vigilia Nativitatis Domini. Wido Granuns debet quatuor solidos et dimidium. Qui si domum suam vendere vel dare voluerit XXti solidos reddet sic tamen ut domum illam de terra illa auferat. Benignus carpentarius IIos solidos equibus VI denarios in festivitate Omnium Sanctorum nobis et VI monachis Sancti Benigni reddet XII reliquos in kalendis augusti nobis. Domum suam si dare aut vendere voluerit X solidos dabit domum ipsam de loco ipso auferri faciet. Humbertus gener episcopi et Walterius de Sancto Apollinari IIIes solidos in medio marcii. Martinus bubulcus XII denarios in festivitate Omnium Sanctorum. Wido de Quercu de Gevre VI denarios in medio marcii. Filii Arnulfi Leisant de Savoges IIos solidos in crastino festivitatis Omnium Sanctorum. Filii Engelranni Viradeu de Salun La Capella XXti Ve gerbas medietatem frumenti et medietatem ordei panes duos qui XII hominibus sufficiant IIIIor denariatas carnis et sextarium vini. Postmodum vero Ioscelmus filius eius auctore patre suo dedit nobis IIos solidos et IIIes denarios tam ab ipso quam ab illius posteris qui domum paternam que in vico Sancti Iohannis sita est possessuri sunt in festivitate beati Iohannis nobis perpetuo reddendos de censu scilicet tabernaculorum quę circa domum eandem in nundinis fieri solet. Quod siquando inibi fieri cessaverint nichilominus possessor domus eandem summam termino prestituto reddere non cessabit. Sin autem quispiam posterorum aut fraudare de precio aut pactum mutare forte temptaverit precepit idem Ioscelmus ut tamdiu per Cistercienses fratres excommunicationi subdatur quousque per dampni redintegrationem et de cętero emendationem a presumpta temeritate resipiscat. Huius rei testes sunt : Rotbertus presbiter, Bunsvaslez, Hugo faber, Petrus tornator.